Трэцяя і апошняя жонка рэжысёра — Тамара Пятроўна Турава. З ёй я пазнаёміўся ў канцы лета 1996-га, быў разам з ёй у Віктара Цімафеевіча ў той яго самы апошні вечар у бальнічнай палаце. Ну і потым, пасля адыходу маэстра, некалькі разоў сустракаўся з ёй па нейкіх творчых “тураўскіх” справах, хаця нашы ўзаемаадносіны на гэтым і скончыліся. Але мне здаецца, Тураў менавіта з ёй знайшоў сваё, па-сапраўднаму сямейнае, шчасце. Яно, на жаль, цягнулася не вельмі доўга... Урэшце, пра тое, як яны сустрэліся і як знайшлі адзін аднаго, можна прачытаць у інтэрв’ю Тамары ў прэсе.